Skistav

En skistav er håndholdt utstyr som brukes sammen med ski til skigåing. Skiløperen har to slike staver som bidrar til fremdrift og gir støtte ved renning unnabakke. Skistaven har en trinse nederst som er en ring eller skive som skal hindre eller begrense staven i å trenge ned i snøen. Helt nederst er en spiss som gir feste i snøen. Øverst har staven et håndtak og en håndreim som skal gi et godt grep. I langrenn brukes noe lengre staver til fristil enn til klassisk stil.

Tidligere var hoveddelen av skistaven laget av bambus, spesielt egnet var en hard type bambus fra Tonkin. Nå brukes syntetiske materialer som glassfiber eller karbonfiber eller lettmetall som aluminium.

Se også 
Gåstav

Referanser

Litteratur
 
 Karin Berg Fra første stavtak — Skistavens historie  Kagge 2015 ISBN 9788248916888

Skiutstyr